KËRKESË
Nr. 316, datë 3.12.2021

Në Gjykatën e Rrethit Gjyqësor Dibër po shqyrtohet çështja civile me nr. 316 akti, e regjistruar në datën 7.5.2021, me kërkues shoqërinë tregtare “Neku” sh.p.k. dhe objekt hapjen e procedurës së falimentimit. Me vendimin e ndërmjetëm të datës 16.6.2021, Gjykata e Rrethit Gjyqësor Dibër ka pranuar kërkesën për hapjen e procedurës së falimentimit të këtij subjekti dhe ka caktuar administratore falimentimi znj. Shpresa Breçani.
Me shkresën datë 2.12.2021, administratorja e falimentimit ka paraqitur listën e kreditorëve, të ndarë sipas kategorive të ligjit (kreditorë të preferuar, të siguruar etj.). Në nenin 87, të ligjit nr. 110/2016, “Për falimentimin”, parashikohet se lista e kreditorëve bëhet publike me njoftim në Qendrën Kombëtare të Biznesit dhe në Fletoren Zyrtare.
Lista e kreditorëve të shoqërisë tregtare NEKU sh.p.k. në procedurë falimentimi dhe konkretisht:
A. Kreditorë të procedurës së falimentimit:
1.	 “Reden” sh.p.k. - kontratë furnizimi pa vlerë konkrete, sipas faturimeve;
2.	 “Kurti Trans L82” sh.p.k. - 5,000,000 (pesë milionë) lekë.
B. Kreditorë të falimentimit
B/1. Kreditorë të siguruar:
1.	 “Kurti Trans L82” sh.p.k. - detyrim në shumën 120,000,000 (njëqind e njëzet milionë) lekë që rrjedh nga kontrata e pengut;
2.	 “Neli” sh.p.k. - detyrim në shumën 15,000,000 (pesëmbëdhjetë milionë) lekë që rrjedh nga kontrata e pengut.
B/2. Kreditorë të preferuar
1. Drejtoria e Tatimpaguesve të Mëdhenj - 313,944,970 (treqind e trembëdhjetë milionë e nëntëqind e dyzet e katër mijë e nëntëqind e shtatëdhjetë) lekë, që rrjedhin nga mospagimi i tatimit të fitimit, kontributeve të sigurimeve shoqërore dhe taksës minerare.
B/3. Kreditorë të pasiguruar
1.	 “Reden” sh.p.k. -13,823,416 (trembëdhjetë milionë e tetëqind e njëzet e tre mijë e katërqind e gjashtëmbëdhjetë lekë);
2.	 “Albsig” sh.a. - 4,392,803 (katër milionë e treqind e nëntëdhjetë e dy mijë e tetëqind e tre) lekë;
3.	 “Energy & Air” sh.p.k. - 750,240 (shtatëqind e pesëdhjetë mijë e dyqind e dyzet) lekë;
4.	 “Shega Trans” sh.a. - 5,192,191 (pesë milionë e njëqind e nëntëdhjetë e dy mijë e njëqind e nëntëdhjetë e një) lekë;
5.	 “Insig Tirana 2” sh.a. - 992, 000 (nëntëqind e nëntëdhjetë e dy mijë) lekë;
6. 	“Albchrome” sh.p.k. - 3,600,000 (tre milionë e gjashtëqind mijë) lekë;
7.	 “Sigma Interalbania” sh.a. - 3,101,892 (tre milionë e njëqind e një mijë e tetëqind e nëntëdhjetë e dy) lekë;
8.	 Arjan Daci, person fizik - 555,236 (pesëqind e pesëdhjetë e pesë mijë e dyqind e tridhjetë e gjashtë) lekë;
9.	 Abedin Toska, person fizik, - 589,596 (pesëqind e tetëdhjetë e nëntë mijë e pesëqind e nëntëdhjetë e gjashtë) lekë;
10. Ujësjellësi Bulqizë sh.a. - 322, 246 (treqind e njëzet e dy mijë e dyqind e dyzet e gjashtë) lekë;
11. “Irdi Oil” sh.p.k. - 2, 542, 246 (dy milionë e pesëqind e dyzetë e dy mijë e dyqind e dyzetë e gjashtë) lekë;
12. “Egi K.” sh.p.k. - 90,000 (nëntëdhjetë mijë) lekë;
13. Euro Trade Company - 2,835, 000 (dy milionë e tetëqind e tridhjetë e pesë mijë) lekë.


B/4. Kreditorë fundorë:
1. Drejtoria e Tatimpaguesve të Mëdhenj - 201,890,770 (dyqind e një milionë e tetëqind e nëntëdhjetë mijë e shtatëqind e shtatëdhjetë) lekë, që rrjedhin nga sanksione, gjoba dhe interesa.
Bashkëlidhur një kopje e njësuar e listës së kreditorëve të përgatitur nga administratori i falimentimit. Gjithashtu, kërkohet të publikohet njoftimi se mbledhja e raportimit me kreditorët dhe debitorin “Neku” sh.p.k. do të zhvillohet në datën 23.12.2021, ora 12:00, në mjediset e Gjykatës së Rrethit Gjyqësor Dibër, me seli në Peshkopi, lagjja “Gjok Doçi”.

 GJYQTAR
Ardit Kuka

